
Българското дружество по биомедицинска физика и инженерство (БДБФИ), съвместно с Аджибадем Сити Клиник УМБАЛ Токуда, има удоволствието да Ви покани да отбележим Международния ден на медицинската физика и 55 години от създаването на Българското дружество по биомедицинска физика и инженерство (1971–2026) .
ТЕМА:
„От пионерите до бъдещето: 55 години Българско дружество по биомедицинска физика и инженерство“
 Събитие ще ни върне към хората и постиженията, поставили основите на биомедицинската физика и инженерство в България, и ще ни отведе към съвременните технологии и бъдещите приложения на тези науки в медицината. В програмата ще бъдат представени развитието на дружеството, съвременната медицинска физика, биофизиката, биомедицинското и клиничното инженерство. Специално внимание ще бъде отделено на младите хора и възможностите за образование, научна работа и професионална реализация в тези области.
Каним всички членове на дружеството, ученици, студенти, преподаватели, учени и клинични специалисти да споделят с нас този празник на науката, професионалната общност и приемствеността между поколенията.

	ПРОГРАМА
16:20 – Официално откриване
16:30 – 55 години БДБФИ: история на дружеството
16:50 – Медицинската физика днес и бъдещите приложения
17:20 – Биофизиката днес и бъдещите приложения
17:40 – Биомедицинско и клинично инженерство днес и бъдещите приложения
18:00 – Професиите на бъдещето: къде се срещат физиката, инженерството и медицината? – дискусия
18:15 – Закриване

Честването ще се проведе на 12.11.2026 г. (четвъртък) в аула Токуда, Аджибадем Сити Клиник УМБАЛ Токуда, етаж 9 (бул. "Никола Й. Вапцаров" 51Б, с автомобил входът е от ул. "Атанас Дуков").
Очакваме Ви, за да отбележим Международния ден на медицинската физика, 55 години история и да погледнем заедно към бъдещето!

Управителен съвет на БДБФИ

